CELEX: 31982R1861
Language: el
Date: 1982-07-12 00:00:00
Title: Κανονισμός (EOK) αριθ. 1861/82 τής Επιτροπής τής 12ης Ιουλίου 1982 περί καθορισμού, γιά τήν περίοδο εμπορίας 1982/83, τού κατ αποκοπήν ποσού πού προβλέπεται από τό κάθεστώς τού ελαχίστου αποθέματος στόν τομέα τής ζάχαρης

Avis juridique important

|

31982R1861

Κανονισμός (EOK) αριθ. 1861/82 τής Επιτροπής τής 12ης Ιουλίου 1982 περί καθορισμού, γιά τήν περίοδο εμπορίας 1982/83, τού κατ αποκοπήν ποσού πού προβλέπεται από τό κάθεστώς τού ελαχίστου αποθέματος στόν τομέα τής ζάχαρης  

Επίσημη Εφημερίδα αριθ. L 205 της 13/07/1982 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 1861/82 ΤΗΣ ΕΠΙΤΡΟΠΗΣ  της 12ης Ιουλίου 1982  περί καθορισμού, για την περίοδο εμπορίας 1982/83, του κατ' αποκοπήν ποσού που προβλέπεται από το καθεστώς του ελαχίστου αποθέματος στον τομέα της ζάχαρης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2), και ιδίως το άρθρο 12 παράγραφος 3,  τον κανονισμό (ΕΟΚ) αριθ. 1789/81 του Συμβουλίου της 30ής Ιουνίου 1981 που θέσπισε τους γενικούς κανόνες σχετικά με το καθεστώς ελαχίστου αποθέματος στον τομέα της ζάχαρης (3),  Εκτιμώντας:  ότι το άρθρο 3 υπό β και το άρθρο 6 υπό α του κανονισμού (ΕΟΚ) αριθ. 1789/81 προβλέπουν την επιστροφή του πλεονεκτήματος που συμπεριλαμβάνεται στην τιμή παρεμβάσεως για τα συναφή με το ελάχιστο απόθεμα έξοδα·  ότι ο κανονισμός (ΕΟΚ) αριθ. 189/77 της Επιτροπής της 28ης Ιανουαρίου 1977 ο οποίος αφορά λεπτομέρειες εφαρμογής του καθεστώτος του ελαχίστου αποθέματος στον τομέα της ζάχαρης (4), όπως τροποποιήθηκε από τον κανονισμό (ΕΟΚ) αριθ. 1920/81 (5), προβλέπει, για τον προσδιορισμό αυτού του πλεονεκτήματος, τον καθορισμό ενός ποσού κατ' αποκοπή για κάθε περίοδο εμπορίας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1982/83, το κατ' αποκοπή ποσό που αναφέρεται στο άρθρο 6 του κανονισμού (ΕΟΚ) αριθ. 189/77 καθορίζεται σε 0,157 ECU ανά 100 χιλίογραμμα ζάχαρης εκφρασμένης σε λευκή ζάχαρη.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Ιουλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 74 της 18. 3. 1982, σ. 1.  (3) ΕΕ αριθ. L 177 της 1. 7. 1981, σ. 39.  (4) ΕΕ αριθ. L 25 της 29. 1. 1977, σ. 27.  (5) ΕΕ αριθ. L 189 της 11. 7. 1981, σ. 23.